【戰況R9】女友忍唔住喊 暖男鍾即刻幫佢抹！
2024年05月01日 23:14
東網電視
更多新聞短片
差一場畢業的見習生鍾易禮，等咗3期之後，到今晚尾場三班谷1200米，終於成功戴畢業帽了！尾場佢夥拍師傅匹「顏色大皇」成為3.9倍大熱門，沿途拍住「加州德至」守第2位，直路一唧趕過，最終大勝對手3馬位，賽後大屏幕播鍾仔策騎片段，之後馬會高層頒獎，告東尼當然響隔離，仲有高雅志、陳念慈都有同佢影相，鍾易禮父母今晚都有嚟，當然唔少得佢外籍女友喇，女朋友仔見證畢業一刻，激動到喊呀，鍾仔即刻幫佢抹眼淚，暖男嚟呀喂！
下期開始，贏滿70場嘅鍾易禮就開始減3磅，希望佢可以繼續進步，贏多啲馬喇~是場跑第2、3名，係姚廐後上馬「太陽拍檔」及放頭的「加州德至」。
第9場賽果：1-3-6-2
二重彩賽果：1-3(最後賠率51)